अहिलेसम्म डिफेन्समा इटली नै राम्रो छ । यद्यपि यसपालिको विश्वकपमा इटली छैन । सन् १९८२ देखि नै उनीहरूको डिफेन्स एकदमै राम्रो छ । नेपाली टिमलाई सिकाउने बेला म युट्युबमा इटलीकै डिफेन्स हेर्छु । मैले त्यसैलाई फलो गरिरहेको छु । अहिलेका टिममध्ये जर्मनीको पनि डिफेन्स राम्रो छ । वास्तवमा भन्ने हो भने अहिलेको फुटबलमा डिफेन्सभन्दा पनि एट्याक्ट नै धेरै देखिन्छ । किनभने डिफेन्समात्र बलियो भएर भएन गोल पनि हान्नुपर्‍यो । ब्राजिल पाँच पटकसम्म च्याम्पियन हुनुको कारण उनीहरूको एट्याकिङ स्किल नै हो ।
